
[bookmark: _Hlk61453000]Pirkimo sąlygų 3 priedas
Pirkimo sutarties projektas

KELIO ŽENKLŲ, KELIO ŽENKLINIMO IR KITŲ INŽINERINIŲ EISMO SAUGUMO PRIEMONIŲ ĮRENGIMO DARBŲ PIRKIMO SUTARTIS

2025 m.               d. Nr.   
Šiauliai
Biudžetinė įstaiga Šiaulių rajono savivaldybės administracija, pagal Lietuvos Respublikos įstatymus veikianti įstaiga, juridinio asmens kodas 188726051, kurios buveinė įregistruota adresu: Vilniaus g. 263, 76337 Šiauliai, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Gipoldo Karklelio, veikiančio pagal Šiaulių rajono savivaldybės administracijos nuostatus, patvirtintus Šiaulių rajono savivaldybės tarybos 2024 m. vasario 6 d. sprendimu Nr. T-5 „Dėl Šiaulių rajono savivaldybės administracijos nuostatų patvirtinimo“, (toliau – Užsakovas)toliau kartu šioje sutartyje vadinami „Šalimis“, o kiekvienas atskirai – „Šalimi“,
ir (tiekėjo pavadinimas) ___________________, juridinio asmens kodas ____________, kurio buveinė yra ________________, atstovaujama _________________, veikiančio pagal ___________ (dokumentas, kurio pagrindu veikia asmuo) (toliau – Rangovas),
[jei tiekėjas ūkio subjektų grupė –atitinkamai nurodomi duomenys apie kiekvieną partnerį]
toliau kartu šioje sutartyje vadinami „Šalimis“, o kiekvienas atskirai – „Šalimi“,
atsižvelgdami į Užsakovo įvykdyto mažos vertės pirkimo „Kelio ženklų, kelio ženklinimo ir kitų inžinerinių eismo saugumo priemonių įrengimo darbai“ (pirkimo ID. 2194619) rezultatus, sudarė šią rangos darbų pirkimo sutartį (toliau – Sutartis) ir susitarė dėl toliau išvardintų sąlygų.
I. SUTARTIES DALYKAS
1.1. Sutarties dalykas – kelio ženklų, signalinių stulpelių, greičio mažinimo kalnelių, sferinių veidrodžių, kelio atitvarų ir kitų inžinerinių eismo saugumo priemonių įrengimo bei kelių ir gatvių vertikaliojo ženklinimo (toliau – Darbai) darbai. Užsakovo nurodymu bus atliekami Šiaulių rajono savivaldybei priklausančiuose keliuose, gatvėse ir teritorijose. Reikalavimai Darbams yra nurodyti Techninėje specifikacijoje, šios Sutarties 1 priede.
1.2. Preliminarios Darbų apimtys yra nurodytos Rangovo pasiūlyme (Sutarties 2 priedas), kuris yra šios Sutarties dalis. Užsakovas neįsipareigoja įsigyti visos nurodytos Darbų apimties. Sutarties galiojimo laikotarpyje Užsakovas, atsižvelgdamas į faktišką poreikį bei finansavimą, gali užsakyti atlikti iki 50 proc. daugiau ar mažiau Darbų, taikant tokius pat Darbų įkainius.
1.3. Darbų techninę priežiūrą vykdo Užsakovo paskirtas techninis prižiūrėtojas (toliau –Techninis prižiūrėtojas). Užsakovas turi teisę Sutarties galiojimo metu keisti Techninį prižiūrėtoją arba pasitelkti dar kelis techninius prižiūrėtojus, apie tai pranešdamas Rangovui.
1.4. [bookmark: _Hlk61453676]Rangovas privalo įrengti naujus kelio ženklus, nuorodas ir kitas eismo priemones (sferinius veidrodžius, saugumo saleles) ir atlikti kitus laikinus eismo organizavimo pakeitimus vadovaudamasis Lietuvos Respublikos statybos įstatymu ir galiojančiais statybos techniniais reglamentais, Lietuvos Respublikos standartais arba lygiaverčiais jiems.
1.5. Darbų atlikimo metu Rangovas privalo savarankiškai užtikrinti antžeminių ir požeminių komunikacijų, gatvių dangos, kitų eismo dalyvių ir trečiųjų asmenų saugą objekto ribose.
II. SUTARTIES KAINODARA IR ATSISKAITYMŲ TVARKA
2.1. Šiai sutarčiai taikoma fiksuotų įkainių kainodara.
2.2. Darbų įkainiai yra nurodyti Rangovo pasiūlyme, kuris yra šios Sutarties 1 priedas. Į Darbų įkainius yra įskaičiuoti visi Rangovo Darbų atlikimo kaštai, medžiagų, įrangos bei priemonių įsigijimo išlaidos, visi Rangovo mokami mokesčiai, rinkliavos ir kitos išlaidos, susiję su Sutarties įsipareigojimų vykdymu. Tiesiogines bei netiesiogines išlaidas, susijusias su Darbų vykdymu.
2.3. Pradinė Sutarties vertė 12 mėnesių laikotarpiui yra ______ Eur (_______________) be PVM, o vertė 36 mėnesių laikotarpiui (jeigu Sutartis bus pratęsta, kaip numatyta Sutarties 3.3 punkte) – ____ Eur (_________________) be PVM.
2.4. Mokėtinos sumos Rangovui už faktiškai atliktus Darbus yra apskaičiuojamos pagal faktiškai atliktų Darbų apimtį mato vienetais ir atitinkamų Darbų mato vieneto įkainį.
2.5. Tarpiniam mokėjimui gauti, Rangovas privalo ne dažniau kaip kas mėnesį pateikti Užsakovui atliktų darbų akto 2 (du) egzempliorius bei pažymą (forma F3) 3 (tris) egzempliorius. Užsakovas, gavęs šiame punkte nurodytus dokumentus, per 10 dienų privalo patvirtinti pasirašydamas atliktų Darbų aktą išskyrus atvejus, jeigu:
2.5.1. koks nors Rangovo atliktas Darbas neatitinka Sutarties. Tokiu atveju Užsakovas gali reikalauti Rangovo pateikti pakoreguotus mokėjimo dokumentus atitinkamai sumažinant to tarpinio mokėjimo sumą tokio netinkamo Darbo ištaisymo Išlaidų arba netinkamo daikto pakeitimo dydžiu; ir (arba)
2.5.2. Rangovas pagal Sutartį neatliko arba neatlieka kokio nors Darbo arba įsipareigojimo, apie kurį jam atitinkamai buvo pranešęs Užsakovas. Tokiu atveju Užsakovas gali reikalauti Rangovo pateikti pakoreguotus mokėjimo dokumentus, atitinkamai sumažinant tarpinio mokėjimo sumą to Darbo arba įsipareigojimo verte.
2.6. Jeigu Užsakovas per 2.5 punkte nustatytą terminą Rangovo pateiktų dokumentų nepatvirtina ir raštu nepateikia nepatvirtinimo priežasčių, turi būti laikoma, kad Rangovo prašoma apmokėti suma yra teisinga.
2.7. Atliktų Darbų perdavimas ir priėmimas vykdomas surašant atliktų Darbų perdavimo ir priėmimo aktą, kurį pasirašo Rangovas, Užsakovas ir Techninis prižiūrėtojas. Darbų perdavimo ir priėmimo aktą ruošia Rangovas. Darbų perdavimo ir priėmimo dokumentacija turi būti detalizuota, aiški ir parengta pagal Užsakovo reikalavimus. Užsakovui ar Techniniam prižiūrėtojui pageidaujant, Rangovas privalo detalizuoti informaciją, pateikiamą perdavimo ir priėmimo akte ir jo prieduose
2.8. [bookmark: _Hlk61455814]PVM sąskaitos faktūros pagal šią Sutartį gali būti teikiamos tik po to, kai Užsakovas patvirtina atliktų darbų aktą.
2.9. Vykdant Sutartį, Rangovas PVM sąskaitas faktūras apmokėti už atliktus Darbus teikia tik elektroniniu būdu. Elektroninės sąskaitos faktūros, atitinkančios Europos elektroninių sąskaitų faktūrų standartą, kurio nuoroda paskelbta 2017 m. spalio 16 d. Komisijos įgyvendinimo sprendime (ES) 2017/1870 dėl nuorodos į Europos elektroninių sąskaitų faktūrų standartą ir sintaksių sąrašo paskelbimo pagal Europos Parlamento ir Tarybos direktyvą 2014/55/ES (OL 2017 L 266, p. 19) (toliau – Europos elektroninių sąskaitų faktūrų standartas), teikiamos tiekėjo pasirinktomis priemonėmis. Europos elektroninių sąskaitų faktūrų standarto neatitinkančios elektroninės PVM sąskaitos faktūros gali būti teikiamos tik naudojantis Sąskaitų administravimo bendrosios informacinės sistemos (toliau – SABIS) priemonėmis. Prie SABIS teikiamos PVM sąskaitos faktūros privalo būti pridėta abiejų Šalių pasirašyto atliktų Darbų akto ir (jei Užsakovas nurodo) kitų apmokėjimui reikalingų dokumentų skaitmeninės kopijos.
2.10. Už faktiškai atliktus darbus Užsakovas apmoka ne vėliau kaip per 60 dienų nuo PVM sąskaitos faktūros priėmimo patvirtinimo SABIS dienos.
2.11. Avansinis apmokėjimas netaikomas.
2.12. Darbų Įkainiai Sutarties galiojimo metu gali būti perskaičiuoti dėl kainų lygio pokyčio tokia tvarka:
2.12.1. Darbų įkainiai gali būti perskaičiuoti dėl kainų lygio pokyčio bet kurios iš Šalių rašytiniu prašymu;
2.12.2. peržiūros momentas yra Šalies prašymo kitai Šaliai perskaičiuoti Darbų įkainius gavimo diena;
2.12.3. darbų įkainiai gali būti perskaičiuoti, jeigu Valstybės duomenų agentūros (www.stat.gov.lt) kas mėnesį skelbiamo „Pagrindinės statybos sąnaudų grupės“ statybos sąnaudų elementų kainų indekso „Visos statybos sąnaudos“ (toliau – Indeksas) reikšmė pakinta daugiau kaip 0,05 per bet kurį Darbų vykdymo laikotarpį;
2.12.4. Darbų įkainiai perskaičiuojami dėl Indekso pokyčio, pagal Sutartį neišpirktų Statybos darbų vertę padauginant iš Indekso pokyčio koeficiento, kuris apskaičiuojamas pagal toliau nurodytą formulę:
K = IPb / IPr
kur:
K – Indekso pokyčio koeficientas,
IPr – Indekso reikšmė perskaičiavimo laikotarpio pradžioje – galiojanti Indekso reikšmė, kokia yra paskelbta Valstybės duomenų agentūros tinklalapyje Sutarties sudarymo datai (atliekant pirmąjį perskaičiavimą) ar praeito perskaičiavimo datai (atliekant paskesnius perskaičiavimus),
IPb – Indekso reikšmė perskaičiavimo laikotarpio pabaigoje – galiojanti Indekso reikšmė, kokia yra paskelbta Valstybės duomenų agentūros tinklalapyje perskaičiavimo termino datai;
2.12.5. Sutarties kaina perskaičiuojama pagal formulę:
Perskaičiuota Sutarties kaina = PD+((SK – PD)*K)
kur:
PD – iki perskaičiavimo atliktų Darbų kaina Eur su PVM;
SK – perskaičiavimo metu galiojanti Sutarties kaina su PVM (atliekant pirmąjį perskaičiavimą taikoma Sutarties sudarymo momentu galiojanti Sutarties kaina, o atliekant paskesnius perskaičiavimus taikoma paskutinio perskaičiavimo metu nustatyta Sutarties kaina);
K – Indekso pokyčio koeficientas;
2.12.6. pagal Sutarties 10 skyrių įforminus Pakeitimą, Sutarties kaina gali būti koreguojama papildomų / keičiamų / nevykdomų Darbų sumomis sudarant susitarimą dėl Įkainių ir Priimtos Sutarties sumos koregavimo. Papildomų / keičiamų / nevykdomų Darbų kainos apskaičiuojamos žemiau pateikiamais būdais, nustatant aukščiau esančio būdo taikymo prioritetą, t. y. tik nesant galimybės taikyti aukščiau esantį būdą, gali būti taikomas žemiau esantis būdas:
· pritaikant Sutartyje numatytų Darbų Įkainius, jei įmanoma:
· pritaikant Sutartyje nurodytų darbų Įkainius, arba
· išskaičiuojant kainos dalį iš Sutartyje numatyto Įkainio, arba
· pritaikant Sutartyje numatytus panašių darbų Įkainius. Panašius darbus turi pagrįsti ir nustatyti Užsakovas;
2.12.7. po to, kai Šalys sudaro Susitarimą dėl Darbų įkainių perskaičiavimo, perskaičiuotieji įkainiai taikomi Darbams, kurie yra įtraukiami į Atliktų darbų aktus (kaip per ataskaitinį laikotarpį atlikti Darbai), Rangovo pateikiamus po Šalies prašymo kitai Šaliai perskaičiuoti Darbų įkainius pateikimo. Jeigu dėl Susitarimo sudarymui reikalingo laiko gali vėluoti Atliktų darbų aktų pateikimas, Rangovas turi teisę arba (a) pateikti Atliktų darbų aktą su neperskaičiuotais įkainiais ir perskaičiavimą atlikti kitame Atliktų darbų akte, arba (b) sustabdyti Atliktų darbų akto pateikimą iki bus perskaičiuoti įkainiai;
2.12.8. Darbų įkainių perskaičiavimo dažnumas nėra ribojamas;
2.12.9. Darbų įkainių perskaičiavimas negali apimti laikotarpio, už kurį jau buvo atliktas perskaičiavimas;
2.12.10. jeigu Darbai vėluoja dėl priežasčių, dėl kurių Rangovas neįgyja teisės į Darbų terminų pratęsimą, uždelstų Statybos darbų kaina neperskaičiuojama dėl kainų lygio kilimo (kai Indekso pokyčio koeficientas yra didesnis nei 1,05), bet turi būti perskaičiuojama dėl kainų lygio kritimo (kai Indekso pokyčio koeficientas yra mažesnis nei 0,95);
2.13. Padidėjus arba sumažėjus pridėtinės vertės mokesčio (PVM) tarifui Sutarties kaina atitinkamai didinama arba mažinama. Perskaičiavimas atliekamas įsigaliojus Lietuvos Respublikos pridėtinės vertės mokesčio įstatymo pakeitimui, kuriuo keičiamas mokesčio tarifas. PVM tarifas neatliktiems statybos darbams keičiamas (mažinamas ar didinamas) pagal Lietuvos Respublikos teisės aktus. Perskaičiuota Sutarties kaina pradedama taikyti nuo Lietuvos Respublikos pridėtinės vertės mokesčio įstatymo pakeitimo, kuriuo keičiamas šio mokesčio tarifas, nurodytos tarifo įsigaliojimo dienos. 
Sutarties kainos perskaičiavimo formulė pasikeitus PVM tarifui:





 - Perskaičiuota Sutarties kaina (su PVM)

 - Sutarties kaina (su PVM) iki perskaičiavimo
A – atliktų Darbų vertė (su PVM) iki perskaičiavimo

 - senas PVM tarifas (procentais)

 - naujas PVM tarifas (procentais)
2.14. Šalys privalo sudaryti Susitarimą dėl Darbų įkainių/Sutarties kainos perskaičiavimo per 20 darbo dienų nuo Šalies prašymo kitai Šaliai perskaičiuoti Darbų įkainius/Sutarties kaina pateikimo dienos.
2.15. Dėl kitų mokesčių pasikeitimo Darbų įkainiai ir Sutarties kaina neperskaičiuojami.
2.16. Užsakovas gali tiesiogiai atsiskaityti su Subrangovais už jų atliktus darbus. Apie tai Užsakovas raštu informuoja Subrangovus per 3 darbo dienas po informacijos apie juos gavimo. Subrangovui raštu pateikus prašymą pasinaudoti tiesioginio atsiskaitymo galimybe, sudaroma trišalė sutartis tarp Užsakovo, Rangovo ir jo Subrangovo, nustatanti tiesioginio atsiskaitymo su Subrangovu tvarką, atsižvelgiant į pirkimo dokumentuose, Sutartyje ir subrangos sutartyje nustatytus reikalavimus. Rangovas turi teisę prieštarauti nepagrįstiems mokėjimams Subrangovui trišalėje sutartyje nustatyta tvarka.
III. DARBŲ PRADŽIA IR PABAIGA
3.1. Darbai vykdomi pagal Užsakovo nurodymus. Rangovas Darbus kiekviename objekte pradeda gavęs Užsakovo ar jo įgalioto asmens įteiktą arba atsiųstą raštišką nurodymą. 
3.2. Darbai pagal užsakymą įvykdomi per 20 darbo dienų nuo užsakymo gavimo datos, jeigu užsakyme nenurodyta kitaip. Darbų pabaiga atskirame objekte bus laikoma galutinio Darbų perdavimo ir priėmimo akto pasirašymo data. Jeigu Sutarties galiojimo laikotarpiu bus susitarta atlikti papildomų Darbų, jų atlikimo terminai bus nustatyti Šalių susitarimu.
3.3. Darbų vykdymo laikotarpis – 12 mėnesiai nuo sutarties pasirašymo dienos. Sutartis gali būti pratęstas iki 24 mėnesių.
IV. ŠALIŲ ĮSIPAREIGOJIMAI
4.1. Rangovas įsipareigoja:
4.1.1. vadovaudamasis Lietuvos Respublikos statybos įstatymu ir galiojančiais statybos techniniais reglamentais, Lietuvos Respublikos standartais (arba lygiaverčiais) bei Lietuvos Respublikos susisiekimo ministro 2012 m. sausio 31 d. įsakymu Nr. 3-83 patvirtintomis Kelio ženklų įrengimo ir vertikaliojo ženklinimo taisyklėmis bei pirkimo sąlygose nustatytų reikalavimų, Užsakovo bei Techninio prižiūrėtojo nurodymais bei šios sutarties sąlygomis laiku ir kokybiškai atlikti numatytus darbus kiekviename objekte. Rangovas turi teisę keisti objekte numatytą darbų apimtį, atlikimo terminus arba objektų eiliškumą tik gavęs Užsakovo ar jo įgalioto asmens rašytinį sutikimą;
4.1.2. laiku ir tinkamai informuoti Užsakovą apie objektuose atliktus darbus bei apie atliktų darbų priėmimo ir perdavimo datą bei pateikti Užsakovui atliktų darbų perdavimo ir priėmimo aktus;
4.1.3. ne vėliau kaip prieš 5 (penkias) dienas raštu pranešti Užsakovui apie numatomą darbų užbaigimą;
4.1.4. darbai visais atžvilgiais privalo atitikti kokybės bei kitus sutarties reikalavimus;
4.1.5. garantuoti saugų darbą, eismo saugą, aplinkos apsaugą bei darbo higieną statybos vietoje, taip pat nepažeisti trečiųjų asmenų interesų;
4.1.6. garantuoti, kad atliktų darbų priėmimo metu jo darbai atitiks normatyvinių statybos dokumentų reikalavimus, jie bus atlikti be klaidų, kurios panaikintų arba sumažintų jų vertę arba tinkamumą panaudoti;
4.1.7. Užsakovui paprašius, raštu informuoti jį apie darbų eigą, teikti kitą su darbų vykdymu susijusią informaciją, sudaryti sąlygas Užsakovo atstovams bei Techniniam prižiūrėtojui lankytis  objektuose bei susipažinti su visa su darbų vykdymu susijusia dokumentacija;
4.1.8. garantinio laikotarpio metu atsiradus trūkumų ir Užsakovui pateikus Rangovui raštišką pretenziją, ne vėliau kaip per 14 (keturiolika) kalendorinių dienų, jeigu dėl savo pobūdžio jie neturi būti pašalinti anksčiau, pašalinti trūkumus savo lėšomis;
4.1.9. atlikus darbus kiekviename objekte sutvarkyti teritoriją.
4.2. Darbams atlikti Rangovas turi teisę pasitelkti subrangovus ar kitus trečiuosius asmenis, kurie atliks dalį darbų. Subrangovų, kitų trečiųjų asmenų kandidatūras ir jų atliekamus darbus Rangovas privalo iš anksto raštiškai suderinti su Užsakovu. Už subrangovų ir kitų trečiųjų asmenų atliktus darbus arba padarytą žalą visapusiškai atsako Rangovas.
4.3. Užsakovas įsipareigoja:
4.3.1. paskirti Techninį prižiūrėtoją, jeigu jis nepaskirtas anksčiau, ir informuoti Rangovą apie jo paskyrimą;
4.3.2. finansuoti Darbus Sutartyje numatytu laiku ir sąlygomis;
4.3.3. priimti iš Rangovo atliktus Darbus kiekviename objekte ir laiku už juos atsiskaityti šioje Sutartyje nustatyta tvarka, pasirašyti Darbų perdavimo ir priėmimo aktus per penkias darbo dienas nuo jų pateikimo arba nurodyti neatitikimus. Šis terminas atidedamas, jeigu Užsakovas pareikalauja papildomos ar išsamesnės informacijos apie atliktus Darbus ar naudotas medžiagas;
4.3.4. atlyginti Rangovui ir tretiesiems asmenims nuostolius, atsiradusius dėl Užsakovo kaltės.
V. GARANTIJOS
5.1. Rangovas kiekviename objekte Darbams suteikia garantiją: atsakomybės už defektų pašalinimą laikotarpis 2 metai arba kaip nurodyta pridedamo techninėje specifikacijoje.
VI. ŠALIŲ ATSAKOMYBĖ
6.1. Sutarties įvykdymui užtikrinti taikomos netesybos (atskiro Sutarties įvykdymo užtikrinimo pateikti nereikalaujama).
6.2.  Maksimali netesybų suma – 10 procentų nuo pradinės Sutarties vertės 12 mėn. laikotarpiui be PVM.
6.3. Užsakovas, nepagrįstai uždelsęs atsiskaityti už atliktus Darbus šioje Sutartyje nustatyta tvarka ir laiku, moka Rangovui 0,02 proc. dydžio delspinigius nuo neapmokėtų Darbų kainos už kiekvieną uždelstą dieną.
6.4. Jei Rangovas uždelsia Darbus arba jei vėluoja perduoti Darbus ir/arba perduoti Užsakovui visus dokumentus, jis moka Užsakovui 0,02 proc. dydžio delspinigius nuo neatliktų Darbų vertės, už kiekvieną uždelstą dieną. Šios netesybos taikomos ir tuo atveju, jeigu Rangovas privalo per tam tikrą terminą ištaisyti Darbų kokybės trūkumus, nesvarbu, ar tokia Rangovo pareiga atsiranda Sutarties galiojimo, ar garantinio laikotarpio metu.
6.5. Užsakovas turi teisę sustabdyti mokėjimus, jeigu Darbai atliekami nekokybiškai arba dėl kitų priežasčių atsiranda Darbų trūkumų, kol Darbų kokybė atitiks nustatytus reikalavimus ir bus pašalinti visi trūkumai.
6.6. Rangovas gali paprašyti pratęsti Darbų vykdymo objekte laikotarpį, jei atsiranda priežastys, dėl kurių Darbų atlikimas nustatytu laiku tampa neįmanomas: 
6.6.1. dėl Užsakovo nurodymų, keičiančių Darbų atlikimo terminą;
6.6.2. dėl ypatingų oro sąlygų Darbų vykdymo vietoje, kurios gali pakenkti tinkamam Darbų atlikimui;
6.6.3. kai Užsakovas nevykdo savo įsipareigojimų pagal Sutartį;
6.6.4. dėl nenugalimos jėgos (Force majeure) aplinkybių. Nenugalimos jėgos aplinkybės nustatomos vadovaujantis Lietuvos respublikos Vyriausybės 1996 m. liepos 15 d. nutarimu Nr. 840 patvirtintomis „Atleidimo nuo atsakomybės esant nenugalimos jėgos (Force majeure) aplinkybėms“ taisyklėmis;
6.6.5. dėl kitų priežasčių, kurios atsirado ne dėl Rangovo kaltės.
6.7. Jei atsirado priežastys, dėl kurių Darbų įvykdymas objekte laiku tampa neįmanomas, Rangovas nedelsdamas kreipiasi į Užsakovą, pateikdamas motyvuotą prašymą pratęsti darbų vykdymo laikotarpį
VII. SUTARTIES NUTRAUKIMAS PRIEŠ TERMINĄ
7.1. Užsakovas turi teisę vienašališkai nutraukti šią Sutartį ir pareikalauti iš Rangovo atlyginti Užsakovo nuostolius, jeigu po raštiško Užsakovo įspėjimo Rangovas nevykdo Darbų kokybės reikalavimų ar kitų šios Sutarties sąlygų arba po raštiško Užsakovo įspėjimo jas dar kartą pažeidžia.
7.2. Užsakovui arba Rangovui vienašališkai nutraukus Sutartį, Rangovas privalo perduoti visus iki Sutarties nutraukimo atliktus Darbus, pasirašant priėmimo ir perdavimo aktą. Užsakovas privalo už kokybiškai atliktus Darbus sumokėti (jeigu Sutartis nutraukta dėl Rangovo kaltės iš mokėtinos sumos išskaičiavęs netesybas ir nuostolius).
VIII. GINČŲ SPRENDIMO TVARKA
8.1. Šalys susitaria, kad kiekvienas ginčas, nesutarimas ar reikalavimas, kylantis iš Sutarties ar su ja susijęs, turi būti sprendžiamas derybomis. Jeigu anksčiau nurodyti ginčai, nesutarimai ar reikalavimai negali būti išspręsti derybomis per 10 (dešimt) kalendorinių dienų, tai Šalys susitaria spręsti juos Lietuvos Respublikos įstatymų nustatyta tvarka, Lietuvos Respublikos teisme pagal Užsakovo buveinės vietą.
IX. KITOS SUTARTIES SĄLYGOS
9.1. Sutartis įsigalioja ją pasirašius abiem Šalims, ir galioja iki visiško Šalių tarpusavio įsipareigojimų įvykdymo.
9.2. Šalys, vykdydamos Sutarties įsipareigojimus, vadovaujasi Lietuvos Respublikos civiliniu kodeksu, kitais įstatymais, normatyviniais statybos dokumentais ir šia Sutartimi.
9.3. Šalys neturi teisės perduoti savo įsipareigojimų pagal šią Sutartį tretiesiems asmenims be kitos Šalies raštiško sutikimo.
9.4. Sutarties sąlygos jos galiojimo laikotarpiu gali būti keičiamos, nepažeidžiant Lietuvos Respublikos viešųjų pirkimų įstatymo 89 straipsnio nuostatų.
9.5. Užsakovo paskirtas asmuo, atsakingas už Sutarties vykdymą, yra Turto valdymo skyriaus vyriausiasis specialistas Audrius Zaturskas, tel. +370 41 596 664, mob. +370 615 48914, el. paštas audrius.zaturskas@siauliuraj.lt. 
9.6. Šis susitarimas sudarytas 1 (vienu) egzemplioriumi, kurį Šalių atstovai pasirašo kvalifikuotais elektroniniais parašais.
X. SUTARTIES PRIEDAI
10.1. Priedas Nr. 1 – Techninė specifikacija;
10.2. Priedas Nr. 2 – Rangovo pasiūlymas (Darbų įkainiai).
XI. ŠALIŲ REKVIZITAI IR PARAŠAI:
	Užsakovas:
	
	Rangovas:

	Šiaulių rajono savivaldybės administracija
	
	

	Juridinio asmens kodas 188726051
Ne PVM mokėtojas
	
	

	Vilniaus g. 263, 76337 Šiauliai
	
	

	Tel. +370 41 59 66 42
El. p. priimamasis@siauliuraj.lt
	
	

	A. s. Nr. LT374010044200040061 
„Luminor Bank“, AS Lietuvos skyrius
	
	

	
	
	

	Administracijos direktorius
	
	

	Gipoldas Karklelis
	
	

	
	
	

	A.V.
	
	A.V.

